ПРОЕКТ
НАРЕДБА

за изменение и допълнение на Наредба № Н-4 от 14.06.2007 г. за провеждане на конкурсите за директори на държавните културни институти
(Обн. - ДВ, бр. 50 от 2007 г.,  изм. и доп., бр. 102 от 2013 г,., бр. 57 от 2014 г., бр. 82 от 2015 г..)
§ 1. В чл. 3 се правят следните изменения и допълнения:
		1.Алинея 4 се изменя така:
		„(4) Министерството на културата предоставя на кандидатите длъжностна характеристика за конкурсната длъжност и информация относно структурата, бюджета, числеността и щатното разписание на персонала“.
		2.Създава се ал. 5:
		„(5) Информацията по ал. 4 се изготвя от съответния държавен културен институт или български културен институт в чужбина“.

§ 2. В чл. 4 се правят следните изменения:
1. В ал. 1:
а)  в основния текст думите „писмена молба“ се заменят с „писмено заявление“.
б)  точка 2  се отменя.
в)  в т. 3 пред думата „документ“ се добавя „копие на“;
г)  в т. 4 пред думата „документ“ се добавя „копие на“;
д)  точка 7 се изменя така:
„7. концепция за развитието на културния институт, която се представя в запечатан непрозрачен плик, в 7 екземпляра, всеки от които до 5 стандартни печатни страници, подписани от кандидата на всяка страница, едностранно разпечатани, във формат А4, шрифт Times New Roman 12 pt; разстояние между редовете 1,15 lines.“
2. В ал. 2:
а) в т. 1 пред думата „документ“ се добавя „копие на“;
б) в т. 2 пред думата „документ“ се добавя „копие на“;
в) в т. 3 пред думата „документ“ се добавя „копие на“;
г) точка 5  се отменя.

§ 3. Член 5 се изменя така:
	„Чл. 5. (1) Концепцията по чл. 4, ал. 1, т. 7 се разработва от кандидатите за срока, за който възниква трудовото правоотношение на директора на съответния културен институт.
(2) Концепцията за развитието на държавен културен институт в областта на театъра съдържа:
1. художествени показатели, които включват: 
а) подробен репертоарен план;
б) тенденции в развитието на репертоара - жанрови намерения, постановъчни екипи; 
в) възможности за разширяване на зрителската аудитория;
2.финансово-икономически показатели, които включват: 
а)планиране на основните показатели-брой спектакли за една година, брой зрители, средна цена на билет;
б) планиране на съвместни проекти с други театри, с международни организации и други културни организации;
3. стратегии на управлението, политики на заетост;
4. етапи за реализация на концепцията.

(3) Концепцията за развитието на държавен културен институт в областта на музиката и танца съдържа: театрален-продуцентски център, театрално-музикален продуцентски център и  държавен музикален и балетен център
1. стратегия за творческо развитие на държавния културен институт;
2. съответствие на концепцията с конкретната среда, в която работи културният институт: 
а) демографски и културни особености в съответствие с утвърдения профил на института;
б) политика на оптимална заетост на творческите кадри и наличен потенциал;
в) творчески потенциал;
3.финансово управление на института и възможности за набиране на допълнителни финансови средства;
4.възможности за увеличаване аудиторията на института;
5.поддържане и подобряване на материалната база;
6. етапи за реализация на концепцията.
(4) Концепцията за развитието на държавен музей съдържа:
1. анализ и оценка на състоянието и дейността на музея, основни проблеми на функционирането му;
2. стратегически цели и приоритети и очаквани резултати в управлението, финансирането, структурата и организацията на дейността на музея, механизми за реализация;
3. съвременни тенденции за развитието на музея като културна и научна организация и мястото му в националната музейна мрежа;
4. мерки за реализиране на конкретните цели, свързани с управлението, опазването и представянето на музейните фондове, научноизследователската, образователната и познавателната дейност на музея;
5.форми и механизми на работа за увеличаване на публиката в музея;
6. законодателство в сферата на културното наследство и музеите;
7. етапи за реализация на концепцията.
 (5) Концепцията за развитието на държавно училище по изкуствата и държавно училище по културата:
1. стратегия за развитие на училището;
2. специфика на училището за организиране на учебно-възпитателната и творческата дейност по съответните специалности, професии и профили съобразно демографските и културните особености на района, в който работи училището;
3. анализ и оценка на проблемите и възможностите за тяхното решаване, перспективи за развитие;
4. финансово управление на училището и възможности за набиране на допълнителни финансови средства;
5. поддържане и подобряване на материалната база;
6. етапи за реализация на концепцията.
 (6) Концепцията за развитието на български културен институт в чужбина:
1. стратегия за цялостната политика на управление на културния институт - цели, пътища за постигане на очакваните резултати;
2. обща концепция за развиване на културната дейност на института;
3. приоритетни области в управлението на института;
4. планиране и реализация на конкретни проекти;
5. финансово планиране и управление на дейността на института;
6. конкретно финансово планиране за осигуряване на допълнителни приходи;
7. познаване на страната домакин и контакти с местни институции - държавни и частни;
8. мерки за разширяване на информационната дейност на института;
9. пътища за разширяването на посещаемостта на института;
10. етапи за реализация на концепцията.
(7) Концепцията за развитието на Българската национална филмотека:
1. показатели по консервация и реставрация на фонда;
2. подробен план с екипи за първата година от петгодишния период за дейността по капитално осигуряване и фондовете за реставрация и консервация;
2. тенденции в развитието на репертоара на кино "Одеон" и гостувания на филмите на Българската национална филмотека във и извън страната;
3. възможности за разширяване на зрителската аудитория чрез отдаване под наем на архивни филмови единици и тираж на филми;
4. планиране на основните показатели;
5. количество заглавия и определен метраж за обработка;
6. планиране на съвместни проекти с международни институции и организации, фестивали, конгреси, седмици, чествания и др.;
7. политики на заетост;
8. мерки по спазване на Закона за авторското право и сродните му права, Закона за задължителното депозиране на печатни и други произведения и за обявяване на разпространителите и доставчиците на медийни услуги, Закона за Националния архивен фонд и Закона за културното наследство. 
9. етапи за реализация на концепцията.
 (8) Концепцията за развитието на Националната библиотека "Св. Св. Кирил и Методий":
1. насоки за утвърждаване мястото на Националната библиотека "Св. Св. Кирил и Методий" сред останалите държавни културни институти с национално значение и общокултурното пространство на страната;
2. стратегия за развитието на Националната библиотека "Св. Св. Кирил и Методий" като водещ библиотечен институт, архив на българската книжовна и документална продукция и център на библиографската регистрация, национален архив на ръкописно-документалното наследство; научноизследователска и научно-приложна дейност;
3.възможности за участие в изграждането на националната автоматизирана библиотечно-информационна мрежа;
4. 4 планиране и развитие на основните показатели и възможности за усъвършенстване на обслужването, издателска дейност;
5. финансово-икономически план за развитие на библиотеката, възможности за осигуряване на допълнителни средства;
6. международно сътрудничество;
7. мерки за развитието на човешките ресурси на библиотеката;
8. мерки за подобряване на условията за поддържане и обновяване на базата с оглед създаване на оптимални условия за работа на библиотеката;
9. представяне на мерки, гарантиращи повишаване на качеството на изпълняваните задачи, възложени на Националната библиотека като национален културен институт;
10. етапи за реализация на концепцията.
(9) Концепцията за развитие на Националния институт за недвижимо културно наследство:
1. анализ и оценка на състоянието и дейността на Националния институт за недвижимо културно наследство, основни проблеми на функционирането му;
2. насоки за утвърждаване мястото на Националния институт за недвижимо културно наследство в националната система за опазване на културното наследство и връзка с другите културни институти и организации в областта на културно наследство;
3. стратегия за развитието на Националния институт за недвижимо културно наследство като държавен културен институт с национално значение към министъра на културата, извършващ дейност в областта на опазване на недвижимото културно наследство, който:
а) води публичен регистър на недвижимите културни ценности;
б) поддържа национален документален архивен фонд и информационен център;
в) провежда дейност, включително и научноизследователска, по издирване и изучаване и предлага деклариране и предоставяне на статут на обекти на недвижимото културно наследство;
г) извършва специализирано документиране на недвижими културни ценности и на наличната информация за тях, както и създава и поддържа специализирана карта на недвижимите културни ценности;
4. възможности за усъвършенстване на обслужването на физически и юридически лица;
5. финансово-икономическа стратегия за развитие на културния институт;
6. виждане за участие в програми, проекти, международно сътрудничество;
7. мерки за развитието на човешките ресурси, за поддържане и обновяване на материалната база с оглед създаване на оптимални условия за работа;
8. етапи за реализация на концепцията.
(10) Концепцията за развитие на Центъра за подводна археология:
1. анализ и оценка на държавната политика в областта на опазването на културното наследство под вода и състоянието и дейността на Центъра за подводна археология, основни проблеми на функционирането му;
2. насоки за утвърждаване на Центъра за подводна археология в системата на опазването на недвижимото и движимото културно наследство и връзка с другите културни институти и организации в областта на културното наследство;
3. стратегия за развитието на Центъра за подводна археология като държавен културен институт и водещ експертен и методически държавен културен институт в областта на опазването на културното наследство под вода, който:
а) координира дейностите, свързани с управлението и изследването на подводното археологическо наследство;
б) поддържа регистър на подводните културни ценности;
в) издирва, изучава и представя археологическото културно наследство под вода;
4. възможности за участие в изграждането на националната информационна система за недвижимото и движимото културно наследство;
5. възможности за усъвършенстване на обслужването на физически и юридически лица;
6. финансово-икономическа стратегия за развитие на Центъра за подводна археология, възможности за осигуряване на допълнителни средства;
7. виждане за участие в международни проекти и програми и международно сътрудничество;
8. мерки за развитието на човешките ресурси, за поддържане и обновяване на материалната база с оглед създаване на оптимални условия за работа на Центъра за подводна археология;
9. етапи за реализация на концепцията.
(11) Концепцията за развитие на Културен център ,,Двореца“ Балчик:
1. анализ и оценка на състоянието и дейността на културния институт, основни проблеми на функционирането му;
2. насоки за утвърждаване на културния институт в системата на опазването на недвижимото и движимото културно наследство и връзка с другите културни институти и организации в областта на културното наследство;
3. стратегически цели и приоритети и очаквани резултати в управлението, финансирането, структурата и организацията на дейността на културния институт, механизми за реализация;
4. съвременни тенденции за развитието на културния институт;
5. мерки за реализиране на конкретните цели, свързани с управлението, опазването и представянето на културното наследство на територията на културния институт;
6. форми и механизми на работа за увеличаване на публиката в културния институт;
7. законодателство в сферата на културното наследство и държавните културни институти.
8. етапи за реализация на концепцията.

           § 4. Член 6 се изменя така:
„Чл. 6. (1) Допускането на кандидатите до конкурс се осъществява от комисия по допускане в състав не по-малко от трима членове, назначена от министъра на културата. 
           (2) Комисията по допускане разглежда постъпилите в срок заявления на кандидатите и приложените към тях документи, с цел да прецени дали са представени всички необходими документи и дали обявените изискванията за конкурсната длъжност са изпълнени.
	(3) Комисията по допускане осигурява служебно електронна справка за съдимост на кандидатите, подали документи за участие в конкурса.“

§ 5. Създава се чл. 6а:
„Чл. 6а. (1) Комисията по допускане изготвя протокол за резултата от дейността си, в който се посочват имената на допуснатите и недопуснатите кандидати, като за недопуснатите се посочват съображения за отказа.
(2) Не се допускат до участие в конкурса кандидати, които не са представили всички необходими документи в срок или представените документи не удостоверяват изпълнението на изискванията за заемането на длъжността.

         § 6. Член 7 се изменя така:
         „Чл. 7. (1) В 14-дневен срок от крайната дата на подаване на документите, председателят на комисията по допускане публикува на интернет страницата списък с допуснатите до конкурс кандидати (име и фамилия) и списък с недопуснатите до конкурс кандидати (име и фамилия), като едновременно с това им съобщава писмено съображенията за отказа по чл. 6а, ал. 2. Съобщаването може да се извърши и на електронен адрес, предоставен от кандидата за осъществяване на кореспонденция.
           (2) В 7-дневен срок от получаването на съобщението недопуснатите кандидати могат да направят възражение пред министъра на културата, който в 3-дневен срок от получаване на възражението решава въпроса окончателно и ги уведомява писмено или на предоставен от тях електронен адрес.
	(3)  Комисията съставя допълнителен протокол за допуснатите кандидати, чиито възражения, постъпили в законоустановения срок по реда на чл. 93, ал. 2 от КТ, са приети за основателни.
      
§ 7. Създава се чл. 7а:
„Чл. 7а. (1) Председателят на комисията по допускане съобщава писмено на допуснатите кандидати датата, часа за започване и мястото за провеждане на конкурса. Датата, часът и мястото за провеждане на конкурса се публикуват и на интернет страницата на Министерството на културата.
(2) Съобщаването по ал. 1 може да се извърши и на електронен адрес, предоставен от кандидата.
(3) Датата за провеждане на конкурса не може да е по-рано от 20 дни след съобщаването на всички кандидати.
	(4)  Председателят на комисията по допускане предоставя на председателя на комисията по провеждане на конкурса цялата конкурсна документация.“

§ 8. В чл. 8 се правят следните изменения и допълнения:
1.Алинея 1 се изменя така:
„(1) Конкурсът се провежда от комисия, назначена със заповед на министъра на културата. Комисията се състои най-малко от 7 членове, включително външни специалисти, които притежават необходимите професионална квалификация и опит, за да извършат преценка на професионалните и деловите качества на кандидатите. В състава на комисията се включват задължително резервни членове за членовете по ал. 2, т. 1, и най-малко двама резервни членове – за заместване на определените външни специалисти. В състава на комисията могат да участват представители на национално представени синдикални и работодателски организации с право на съвещателен глас.
2. В ал. 2 се създава т. 4:
„4. при конкурс за длъжността "директор" на държавно училище по изкуствата и на държавно училище по културата - един представител на съответния обществен съвет към училището.“

§ 9. Член 9 се изменя така:
„Чл. 9. (1) Членовете на комисията нямат право да разгласяват информация, която им е станала известна при провеждането на конкурса, за което попълват декларация по образец съгласно приложение № 2.
(2) Всеки член на комисията декларира, че не е свързано лице по смисъла на § 1, т. 15 от Допълнителната разпоредба на Закона за противодействие на корупцията и за отнемане на незаконно придобитото имущество с кандидатът за заемане на длъжността ,,директор“, за което попълва декларация  по образец  съгласно приложение № 2.“

§ 10. В чл. 10, ал. 2 се отменя.

§ 11. В чл. 11 се правят следните изменения и допълнения:
1. Алинея 3 се изменя така:
„(3) Пликът с концепцията се отваря непосредствено пред самия кандидат при явяването му пред комисията. В случай, че концепцията не отговаря на изискванията на чл. 4, ал. 1, т. 7, кандидатът се отстранява от участие в конкурсната процедура, за което комисията съставя протокол. Протоколът на комисията се публикува на интернет страницата на Министерство на културата в деня на провеждане на конкурса, а кандидатът се уведомява от председателя на комисията писмено или на посочен от него електронен адрес в същия срок. 
2.Създава се нова ал. 4:
„(4) При провеждане на събеседването комисията предоставя възможност на кандидата да представи устно разработената от него концепция за развитието на културния институт. Всеки от членовете на комисията може да задава допълващи и уточняващи въпроси.“
   3.Досегашната ал. 4 става ал. 5  и в нея се правят следните изменения и допълнения:
    а) в точка 1 думата „театър“ се заменя с „културен институт в областта на театъра“.
          б) в точка 3 след думите ,,държавен музей“ се добавя ,,и държавен музей с национално значение“.
   в) точка 10 се изменя така:
  „10. приложение № 12, при конкурс за заемане на длъжността „директор“ на театрален-продуцентски център, театрално-музикален продуцентски център и  държавен музикален и балетен център;“
   г) създава се точка 11 със следното съдържание:
  „11. приложение № 13, при конкурс за заемане на длъжността ,,директор“ на държавен културен институт Културен център ,,Двореца“ – Балчик.“

§ 12. Член 12 се отменя.
§ 13. В чл. 13 ал. 1 думите „чл. 11, ал. 4“ се заменят с „чл. 11, ал. 5“ и думите „съответно по чл. 12“ се заличават.
      § 14.  Член 14 се изменя така:
      „Чл. 14. (1) За проведения конкурс комисията съставя протокол, който съдържа окончателния резултат на всеки кандидат и класирането.
      (2) Протоколът по ал. 1 заедно с цялата събрана в хода на конкурсната процедура документация се представя на министъра на културата.
 (3) Видеозаписите се съхраняват за период от два месеца от приключването на конкурса. След изтичане на срока за съхранение комисия, определена със заповед на министъра на културата, унищожава информацията, за което съставя протокол.“
§ 15. В чл. 15 след думите „от провеждането му“ се добавят думите „писмено или на посочения от кандидата електронен адрес и в същия срок се обявява на интернет страницата на Министерството на културата“.
§ 16. Приложение № 2 към чл. 9 се изменя така:
Приложение № 2 към чл. 9

Декларация по чл. 9, ал. 1
[bookmark: to_paragraph_id27922042]Долуподписаният(ата)………………………………………………………………………………………………, ЕГН……………………………………., лична карта № ….............., изд. на………………., от ……………………., член на конкурсната комисия, назначена със заповед № ............................... на министъра на културата,
Декларирам, че няма да разгласявам информацията, която ми е станала известна при провеждането на конкурса.

Дата: …………….						Декларатор: ……………………
										        (подпис)

Декларация по чл. 9, ал. 2
	Долуподписаният(ата)………………………………………………………………………………………………, ЕГН……………………………………., лична карта № ….............., изд. на………………., от ……………………., член на конкурсната комисия, назначена със заповед № ............................... на министъра на културата,
[bookmark: to_paragraph_id36607047]	Декларирам, че не съм свързано лице по смисъла на § 1, т. 15 от Допълнителните разпоредби на Закона за противодействие на корупцията и за отнемане на незаконно придобитото имущество с кандидатът за заемане на длъжността ,,директор“ на ………………………………......

Дата: …………….						Декларатор: ……………………
										        (подпис)

Забележка: По смисъла на §1, от ДР на  ЗПКОНПИ
15. "Cвързани лица" са:
а) съпрузите или лицата, които се намират във фактическо съжителство, роднините по права линия, по съребрена линия – до четвърта степен включително, и по сватовство – до втора степен включително; за целите на производството за отнемане на незаконно придобитото имущество за свързано лице се счита и бивш съпруг, бракът с когото е прекратен до 5 години преди началото на проверката на Комисията;
б) физически и юридически лица, с които лицето, заемащо публична длъжност, се намира в икономически или политически зависимости, които пораждат основателни съмнения в неговата безпристрастност и обективност.
…………………………………………………………..
18. "Фактическо съжителство на съпружески начала" е доброволно съвместно съжителство на съпружески начала на две пълнолетни лица, по отношение на които не съществува родство, представляващо пречка за встъпване в брак, което е продължило повече от две години и при което лицата се грижат един за друг и за общо домакинство.
19. "Членове на семейството" са съпруг, лицето, с което проверяваното лице е във фактическо съжителство, и ненавършилите пълнолетие деца.


§ 17. Приложение № 3 към чл. 11, ал. 4, т. 1 се изменя така:
Приложение № 3 към чл. 11, ал. 4, т. 1
	ОЦЕНЪЧНА КАРТА

	за заемане на длъжността “директор” на културен институт в областта на театъра


	Конкурс за длъжността “директор” на 	  

	

	Кандидат:	

	(собствено, бащино и фамилно име) 


 
	№ 
	Компетентности за длъжността 
	Минимален брой точки 
	Максимален брой точки 
	Оценка 

	I. 
	Група А—Художествени показатели на предложената концепция 

	1. 
   
	Съответствие на предложената концепция с конкретната среда, в която работи театърът (налична база, демографски и културни особености, творчески потенциал, утвърден профил на театъра) 
	1 
	6 
	  

	2. 
	Гарантираност на оптималната заетост на творческите кадри и адекватност на наличния творчески персонал на театъра 
	1 
	7 
	  

	3. 
	Възможности за положително развитие в творческия профил на театъра 
	1 
	8 
	  

	4. 
	Възможности за разширяване на зрителската аудитория на театъра 
	1 
	10 
	  

	  
	Общо по група А 
	4 
	31 
	  

	II. 
	Група Б-Финансово-икономически показатели на концепцията 

	5. 
	Реалистично финансово планиране на основните показатели 
	1 
	6 
	  

	6. 
	Ангажименти за увеличаване приходите от основната дейност на театъра 
	1 
	8 
	  

	7. 
	Разширяване дейността на театъра-съвместни проекти с международни организации или местни структури, участия във фестивали или други културни прояви; поддържане и подобряване на материалната база 
	1 
	9 
	  

	  
	Общо по група Б 
	3 
	23 
	  

	III. 
	Група В—Стратегия за развитието на театъра 

	8. 
	Подход в управлението — гъвкава и реалистична политика на заетост, умения да се взимат управленски решения 
	1 
	9 
	  

	9. 
	Степен на познаване на административните, стопанските, финансовите и трудовоправните нормативни актове 
	1 
	6 
	  

	10. 
	Комуникативни способности, делови качества и управленски опит 
	1 
	7 
	  

	  
	Общо по група В 
	3 
	22 
	  

	  
	Обща оценка по групи 
	  
	  
	  

	  
	А, Б, В 
	10 
	76 
	  

	 Дата: ............... 
	Член на комисията: ............... 

	  
	Подпис: .......................... 



§ 18. Приложение № 6 към чл. 11, ал. 4, т. 4 се изменя така:

                                                                                           Приложение № 6 към чл. 11, ал. 4, т. 4

	ОЦЕНЪЧНА КАРТА

	за заемане на длъжността “директор” на държавно училище по изкуствата и на държавно училище по културата

	Конкурс за длъжността “директор” на 	  

	

	Кандидат:	

	(собствено, бащино и фамилно име) 


 
	№ 
	Компетентности за длъжността 
	Минимален брой точки 
	Максимален брой точки 
	Оценка 

	I. 
	Група А: Управленски показатели 

	1. 
	Оценка на педагогически опит и опит в управлението на образованието.
	1 
	4 
	  

	2. 
	Оценка на допълнителна квалификация в областта на образованието /наличие на придобита професионална квалификационна степен или на научна степен „доктор“/ 
	1 
	4 
	  

	3. 
	Оценка на уменията за създаване на визия за развитие на училището и повишаване качеството на подготовка.
	1 
	4 
	  

	4.
	Степен на познаване на нормативните актове, свързани с управление на културата, и в частност на училищата по изкуствата и по културата.
	1
	4
	

	  
	Общо по група А 
	5 
	16 
	  

	II. 
	Група Б: Показатели за оценка на концепцията 

	5. 
	Оценка на стратегията за развитие на училището с подробен план за първата година.
	1 
	4 
	  

	6.
	Оценка на съответствие на концепцията със спецификата и характерните особености на конкретното училище за организиране на учебно-възпитателната и творческа дейност по изучаваните специалности, професии, профили съобразно демографските и културните особености на района, в който е училището.
	1
	4
	

	7. 
	Оценка на наличие на анализ и оценка на проблемите и възможностите за тяхното решаване, перспективи за развитие. 
	1 
	4 
	  

	8.
	Оценка на отчитане на необходимите ресурси – интелектуални и човешки.
	1
	4
	

	9. 
	Оценка на възможностите за поддържане и подобряване на материалната база. 
	1 
	4 
	  

	  
	Общо по група Б 
	4 
	20 
	  

	III. 
	Група В: Финансово-икономически показатели 

	10. 
	Оценка на познаване на специфичните форми за финансиране на системата на предучилищното и училищно образование. 
	1 
	4 
	  

	11. 
	Оценка на планирането на съвместни проекти с други училища по изкуствата и по културата и висши училища по изкуствата/университети. 
	1 
	4 
	  

	12. 
	Оценка на възможността за привличане на допълнителни средства. 
	1 
	4 
	  

	13.
	Оценка на планираното участие в национални и международни програми за финансиране в сферата на културата и образованието.
	1
	4
	

	
	Общо по група В
	4
	16
	

	
	Група Г: Делови качества на кандидата
	
	
	

	14.
	Комуникативни способности
	1
	4
	

	15.
	Умение да аргументира и предлага управленски решения.
	1
	4
	

	  
	Общо по група В 
	2 
	8 
	  

	  
	Обща оценка по групи 
	  
	  
	  

	  
	А, Б, В и Г: 
	15 
	60 
	  

	 
Дата: ............... 
	
Член на комисията: ............... 

	  
	Подпис: .......................... 



§ 19. Приложение № 12 към чл. 11, ал. 4, т. 10  се изменя така:
                            Приложение № 12 към чл. 11, ал. 4, т. 10
		[bookmark: to_paragraph_id27922069][bookmark: to_paragraph_id27922070]ОЦЕНЪЧНА КАРТА 
за заемане на длъжността „директор“ на  театрален-продуцентски център, театрално-музикален продуцентски център и  държавен музикален и балетен център
Кандидат: ….............................................................................................. 
(собствено, бащино и фамилно име)

	№
	Компетентности за длъжността
	Минимален брой точки
	Максимален брой точки
	Оценка

	
	Група А: Стратегия за развитие на института
	
	
	

	1.
	Подход в управлението, умение да се вземат управленски решения.
Познаване на спецификите на оперното и театралното изкуство
	1
	8
	

	2.
	Степен на познаване на административните, финансовите и трудовоправните нормативни актове, свързани с управлението на културата и конкретния културен институт
	1
	8
	

	
	Общо по Група А:
	2
	16
	

	
	Група Б: Художествени показатели на концепцията
	
	
	

	3.
	Съответствия на предложенията в концепцията с конкретната среда, в която работи институтът (творчески потенциал, налична база, демографски особености, профил на института)
	1
	7
	

	4.
	Възможности за разширяване на зрителската аудитория.
Аргументация за развитие на института за създаване и предлагане на културни продукти
	1
	6
	

	5.
	Възможности за оптимална заетост на кадрите; гъвкава и реалистична политика на заетост
	1
	5
	

	
	Общо по Група Б:
	3
	18
	

	
	Група В: Финансово-икономически показатели на концепцията
	
	
	

	6.
	Реалистично финансово планиране
	1
	7
	

	7.
	Ангажименти за увеличаване на приходите от основната дейност
	1
	5
	

	8.
	Възможности за диалог с местни структури и неправителствени организации
	1
	4
	

	
	Общо по Група В:
	3
	16
	

	
	Група Г: Делови качества
	
	
	

	9.
	Комуникативни способности
	1
	5
	

	10.
	Умение да аргументира и предлага управленски решения
	1
	5
	

	
	Общо по Група Г:
	2
	10
	

	
	Обща оценка по групи А, Б, В и Г:
	10
	60
	

	Дата:                Член на комисията:……………………………………             Подпис:…………








§ 20. Създава се Приложение № 13 към чл. 11, ал. 4, т. 11
Приложение № 13 към чл. 11, ал. 4, т.11





ОЦЕНЪЧНА КАРТА
за заемане на длъжността ,,директор“ на ДКИ Културен център ,,Двореца“
Кандидат:………………………………………………………………………………….....
(собствено, бащино и фамилно име)
		№
	 Компетентности за длъжността
	Минимален брой точки
	Максимален брой точки
	Оценка

	1.
	Концепция за развитие на държавния културен институт:

	1.1.
	Анализ и оценка на състоянието и дейността на държавния културен институт
	1
	8
	 

	1.2.
	Цели, приоритети и етапи за реализация на концепцията
	1
	10
	 

	1.3.
	Приложимост на мерките за реализиране на конкретните цели и очаквани резултати
	1
	8
	 

	1.4.
	Финансово планиране за поддържане и подобряване на материалната база и увеличаване на приходите от основната дейност
	1
	8
	 

	 
	Обща оценка по т. 1:
	4
	34
	 

	2.
	Степен на познаване на нормативните актове и международните документи в сферата на културното наследство и държавните културни институти
	1
	10
	 

	3.
	Умения да анализира, аргументира и взема управленски решения
	1
	10
	 

	4.
	Степен на познаване на административните, финансовите и трудовоправните нормативни актове
	1
	8
	 

	5.
	Комуникативни способности, умения за работа в екип и делови качества
	1
	8
	 

	6.
	Професионален опит в областта на опазването и представянето на културно наследство
	1
	8
	 

	7.
	Управленски опит
	1
	6
	 

	8.
	Допълнителни квалификации
	1
	4
	 

	 
	Обща оценка (сбор от оценките по отделните компетентности за длъжността):
	11
	88
	 




	
Дата:             Член на комисията:…...........                                        Подпис.............…



ПРЕХОДНИ И ЗАКЛЮЧИТЕЛНИ РАЗПОРЕДБИ
§ 21. Започналите, но неприключили конкурси преди влизане в сила на настоящата наредба, се довършват по досегашния ред. 
§ 22. Наредбата влиза в сила от датата на обнародването й в Държавен вестник.


        
        ПРОФ. ВЕЛИСЛАВ МИНЕКОВ
[bookmark: _GoBack]        МИНИСТЪР НА КУЛТУРАТА

